Ivermektien: Minister gevra om nuwe inligting te oorweeg | Maroela Media
AfriForum en 'n doktersgroep sê dat Ivermektien duidelik voordelig in die behandeling van Covid-19 is. (Foto: Luis Robayo/AFP)
Die burgerregteorganisasie AfriForum en die doktersgroep I Can Make a Difference het Vrydag 'n brief aan die waarnemende minister van gesondheid gerig waarin sy dringend versoek word om nuwe inligting rakende die gebruik van ivermektien vir die behandeling van Covid-19 in ag te neem.
Mmamoloko Kubayi-Ngubane word ook versoek om die voorkoming en vroeë behandeling van Covid-19 met behulp van ivermektien aan te beveel, te bevorder, te verseker en toe te sien dat die middel beskikbaar is.
AfriForum sê die skrywe volg nadat die betrokke owerhede versuim het om dringend op te tree en die bevordering en gebruik van heraangewende medisynes vir voorkoming en vroeë behandeling van Covid-19 te verseker. Dít ten spyte van die derde virusgolf wat tans erg woed en die Gautengse gesondheidstelsel wat onder geweldige druk verkeer.
Volgens dr. Naseeba Kathrada, stigter van die doktersgroep I Can Make a Difference, toon die nuutste gepubliseerde inligting dat 6 uit 10 lewens gered kan word deur die gebruik van ivermektien. "Die bewyse is oorweldigend," meen Kathrada.
"Dit is 'n welbekende, goedkoop medisyne. Dit is 'n veilige medisyne – presies waarna ons op soek is."
Daar word ook in die skrywe aan Kubayi-Ngubane spesifiek verwys na 'n akademiese artikel rakende die gebruik van ivermektien vir die voorkoming en behandeling van Covid-19 wat op 19 Junie in die American Journal of Therapeutics gepubliseer is.
Daarin word bevind dat ivermektien sterfterisiko met gemiddeld 62% verlaag en waarskynlik die risiko om Covid-19 op te doen met gemiddeld 86% verminder.
"'n Tipe I- foutiewe besluit is om te besluit om 'n medisyne te gebruik wat uiteindelik nie werk nie. 'n Tipe II- foutiewe besluit is om te besluit om 'n medisyne nie te gebruik nie, en daar word uiteindelik vasgestel dat dit wel doeltreffend is. Wat is die gevolge vir burgers deur nie 'n medisyne te gebruik wat sterfterisiko met gemiddeld 62% en infeksierisiko waarskynlik met 86% verlaag nie?" wil Barend Uys, hoof van navorsing by AfriForum, nou weet.
Uys meen die resultaat van 'n risiko‑voordeel-ontleding vir die gebruik van ivermektien is duidelik: "Dit is veilig en dit kan 'n positiewe impak hê. Daar is geen rede nie om te versuim om ivermektien vir voorkoming en behandeling te begin gebruik.
"Ons leef nie onder normale omstandighede nie. Ons is in 'n oorlog gewikkel teen 'n dodelike virus. Mense het besliste optrede nodig. Die minister moet 'n besluit vermy wat mense leed kan aandoen," sê hy.
EFF aangekla oor 'superverspreiderbetoging'
Was die saak nie so ernstig het ek nou gelag!Die kader kan NIE eers sinvolle logiese eenvoudige toerismebesluite neem, nou moet sy besluit oor hoogs wetenskaplike sake noodsaaklik vir lewensredding!!!Hoe het ons in die sirkus beland?
Die minister sal haar jare en jare en jare van mediese kennis bymekaar sit en ons laat weet! Gelukkig het Cyril nie Fikile Mbalula minister van gesondheid gemaak nie, of die bedelaar daar by die verkeerslig!
Goedkoop? R 960 vir 20 6mg tablette by Pharma Valu in Queenswood, Pretoria. Arrie Nel apteek groep vra R 205 vir 10 6mg.
Dis die dokters se plig om die mense te help tot die beste van hul vermoë. As die regering dit verhoed is hulle aandadig aan moord. Dankie aan Afriforum, I can make a difference, PANDA en soveel ander wat hul bes probeer om mense te red. Ek staan verstom oor hoe julle boodskap onderdruk word.
Kommentaar van die Britse Financial Times vandag : "For Ivermectin, studies suggest that there may be a benefit to treating with it, but the evidence is not 100% solid: some studies found a clear benefit, others found no benefit, so it may be that it helps some patient types and not others. Work is still ongoing on that."